Kersfees-glaskoekies | SARIE
Kersfees-glaskoekies	deur Barbara Joubert
(sowat 15 koekies)
15 Sparkles-suiglekkers, opgekap met ‘n koekroller
Verhit oond tot 180 °C. Gooi meel, suiker en botter in voedselverwerker
en meng totdat dit soos fyn broodkrummels lyk. Meng eiergeel en water. Voeg dit stadig by meelmengsel terwyl voedselverwerker meng totdat
‘n bol deeg vorm. Draai toe in kleefplastiek en plaas in yskas vir 30 minute. Rol deeg dun uit op meelbestrooide oppervlak. Druk uit met ‘n koekiedrukker. Plaas koekies op ‘n bakplaat wat met gesmeerde bakpapier uitgevoer is.
Gebruik ‘n kleiner uitdrukker en druk ‘n vorm in die middel van elke koekie uit.
Skep die opgekapte lekkers in die gaatjie. Druk ‘n klein gaatjie bo-aan elke koekie met ‘n stokkie sodat jy dit aan die boom kan hang. Bak vir 15 minute. ’n Vars briese vir afgetredenes | News24
’n Vars briese vir afgetredenes
BAIE slimmighede word oor afgetredenes kwytgeraak – veral deur hulle wat nog nie deel is van dié uitgelese landsburgers nie. Iemand sê byvoorbeeld: “Die beste tyd om aan aftrede te dink, is voordat jou baas dit doen.” Dit word weerspreek deur George Burns: “Om op 65 af te tree, is belaglik. Toe ek 65 was, het ek nog puisies gehad!”
Wat ook al jou ervaring – SAARP bied plaaslik vir alle afgetredenes ’n vrolike nis, omdat hulle glo aftrede behoort op die oppervlakte van die band gebaseer te word en nie op die kilo’s nie.
SAARP (Engelse akroniem vir Suid-Afrikaanse Raad vir Pensioenarisse) is in Mei 2005 gestig onder leiding van Louis Opperman. Hul hoofkantoor is in Kaapstad en daar is klubs dwarsoor die land. As jy ná jou aftrede nie te vreeslik besig is nie, kan jy hom kontak by die nommers wat verskaf word. Die Raad is as NPO geregistreer en bied verskeie voordele aan lede, soos goedkoper motorversekering, vakansie-verblyf en voortgesette sosialisering.
In Jeffreysbaai en omgewing word aandag gegee aan die sosiale interaksie. Daar word bv. elke maand teen ’n minimale fooi twee uitstappies gereël vir dié wat lekker wil kuier en die alledaagse wil ontvlug. Daar is elke derde Vrydag om 10:00 ’n opgewekte vergadering by die Bootklub, waartydens ’n gasspreker oor ’n interessante onderwerp gesels en lede ingelig word oor die komende maande se aktiwiteite. Toebroodjies en tee of koffie word in ’n ontspanne atmosfeer voor die vergaderings geniet. ’n Hoogtepunt is die trekking van lede se name wat dan koopbewyse ontvang. Hierdie bewyse word deur verskeie besighede geskenk.
’n Jaarlikse ledegeld van R50 is betaalbaar, wat lede eintlik terugkry in die vorm van hul jaarlikse Kersete. Dié geleentheid is die afgelope drie jaar by die Links Gholf-landgoed in St Francisbaai aangebied. Die lede is vol lof vir die aangename wyse waarop hulle daar ontvang en getrakteer word.
Afgetredenes wat wil gesels en stories uitruil, word genooi om by die klub aan te sluit. Louis Opperman kan gekontak word by 042 296 0193 of 083 626 1197.
Mense sê sommige word op 65 gebore en is altyd gereed om af te tree. Afgetredenes, bewys hulle gerus verkeerd deur 21 te bly tot jy 90 is.